**INFORMACIONI LIST**

|  |  |
| --- | --- |
|  | ***Oročena štednja*** |
| ***Karakteristike oročene štednje*** | Oročena štednja je ulog sa jednokratnom uplatom koja se ugovara na određeni period. Za svaki pojedini iznos sredstava koja se oročavaju, Banka i deponent zaključuju poseban ugovor o oročenom depozitu na određeno vrijeme. U zavisnosti od iznosa depozita i perioda oročenja, ugovara se pripadajuća kamatna stopa. Uz ugovor, deponentu se izdaju plan isplate depozita i štedna knjižica. U slučaju da je deponent prije zaključenja ugovora imao otvoren štedni račun „po viđenju“, Banka mu ne izdaje štednu knjižicu. |
| ***Korisnici*** | Deponenti mogu biti:   * domaća fizička lica - rezidenti stariji od 18 (osamnaest) godina sa stalnim prebivalištem u BiH, * maloljetni rezidenti za koje račun može otvoriti zakonski zastupnik (roditelj), * lica pod starateljstvom (punoljetna i maloljetna) za koja račun mogu otvoriti zakonski staratelji, * strana fizička lica - nerezidenti.   Deponent može ovlastiti jednu ili više poslovno sposobnih osoba da raspolažu sredstvima po njegovom računu u ime i za račun deponenta, ali sve u granicama ovlaštenja iz punomoći. Punomoć je moguće dati na određeni period, neodređeno vrijeme i jednokratno. Po računu maloljetnog lica zakonski zastupnik može izdati punomoć izuzev kada maloljetni klijent stariji od 15 (petnaest) godina samostalno raspolaže svojom zaradom/prihodom na računu. Staratelj ne može opunomoćiti drugu osobu za raspolaganje po računu (pravo raspolaganja može prenijeti na drugu osobu samo na osnovu akta nadležnog organa (sud, organ starateljstva). |
| ***Iznos usluge, oznaka valute*** | Oročena štednja se može ugovarati u valutama KM, EUR, CHF, USD, GBP bez ograničenja vezanih za iznos depozita. |
| ***Preduslov za korištenje usluge*** | Otvoren štedni račun „po viđenju“ - a vista račun, uz obavezu zaključenja posebnog ugovora. |
| ***Naknade*** | Pregled važeće tarife: |
| |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Otvaranje a vista računa | Bez naknade | | Zatvaranje a vista računa | Bez naknade | | Vođenje a vista računa u protuvrijednosti valute za mjesec prometovanja po računu | KM 1,50 | | Vođenje a vista neaktivnih računa, sve dok na  računu ima sredstava | KM 1,50 | | Uplate i isplate sa/na a vista račun | Bez naknade | | Naknada za prijevremeni raskid ugovora o oročenju | Bez naknade | | Izdavanje štedne knjižice | Bez naknade | | Izrada izvoda koji se podiže u Banci | Bez naknade | | Izdavanje potvrda:  potvrda o broju računa, potvrda o stanju na računu, potvrda o realizaciji transakcija sa računa, dodatni izvještaj o prometgu računa i sl. | KM 10,00 (sa uključenim PDV-om) | |  | |
| ***Trajanje ugovora*** | Ugovor se zaključuje na određeni period uz mogućnost automatskog obnavljanja (samo glavnice na isti rok oročenja) uz primjenu važećih kamatnih stopa u momentu obnavljanja ugovora. |
| ***Raspolaganje uloženim sredstvima*** | Raspolaganje sredstvima po isteku ugovorenog roka oročenja. |
| ***Prijevremeni raskid / izmjena uslova / odustajanje od ugovora*** | Prijevremeni raskid oročenja je moguć samo u izuzetnim slučajevima uz podnošenje pismenog zahtjeva i uz navođenje razloga prijevremenog raskida. Uz pismeni zahtjev, deponent je dužan priložiti i adekvatnu dokumentaciju koja se odnosi na razlog prijevremenog raskida oročenog depozita, kao i pisanu instrukciju o načinu disponiranja novčanim sredstvima.  Pod izuzetnim slučajevima se smatraju nepredviđene okolnosti uslijed kojih deponent ima potrebu za prijevremenim raskidom oročenog depozita.  Nepredviđene okolnosti mogu biti sljedeće:   * Gubitak posla, iznenadna bolest deponenta ili užeg člana porodice, smanjenje redovnih mjesečnih primanja, invalidnost, plaćanje troškova liječenja, trajno iseljenje iz zemlje, smrt užeg člana porodice, kupovina nekretnine, plaćanje školarine, pokriće štete na imovini nastale uslijed razbojništva, krađe, požara, poplave i slično te ostali događaji ili okolnosti čije nastupanje deponent nije mogao predvidjeti, spriječiti, izbjeći ili otkloniti mjerama i radnjama koje se po prirodi događaja ili okolnosti mogu očekivati uz saglasnost nadležnih organa Banke, * Razročenje oročenog depozita radi oročenja istog/većeg iznosa na isti/duži rok oročenja, * Razročenje oročenog depozita u svrhu namjenskog oročavanja kao obezbjeđenje po kreditu/garanciji/ kartici odobrenom od strane Banke deponentu ili trećem licu, * Naplata potraživanja Banke ukoliko su se stekli uslovi za naplatu istog, razročenje se izvršava sa datumom podnošenja zahtjeva za naplatu, bez prethodne saglasnosti ugovornih strana i otkaznog roka i podnošenja zahtjeva, * Ukoliko se cjelokupan iznos depozita usmjerava na partiju namjenskog depozita kao instrument obezbjeđenja, u tom slučaju se ugovor raskida, a Banka i deponent zaključuju ugovor o namjenskom depozitu, pod uslovom da je period važenja odobrenog kredita, garancije ili kartice duži od ugovorenog perioda oročenja po ugovoru, pri čemu Banka priznaje ukupan iznos do tada obračunate kamate, * Ukoliko se dio sredstava usmjerava na partiju namjenskog depozita, ugovor se ne raskida nego se posebno zaključenim aneksom definiše promjena uslova oročenja, odnosno umanjuje se iznos oročenog depozita te se zaključuje ugovor o namjenskom depozitu. Prilikom zaključenja ugovora o namjenskom depozitu, na deponovana sredstva koja se razročavaju priznaje se ukupan iznos do tada obračunate kamate. * Ukoliko se oročeni depozit razročava u svrhu novog oročenja cjelokupnog razročenog iznosa ili većeg iznosa od razročenog na duži rok od prvobitnog, Banka za protekli rok obračunava kamatu po ugovorenoj kamatnoj stopi, a kamata se obračunava i pripisuje novom oročenom depozitu. Novo oročenje ugovara se u skladu sa Odlukom o kamatnim stopama važećom u vrijeme zaključivanja novog ugovora. |
| ***Visina i promjenjivost nominalne kamatne stope*** | Kamatna stopa na depozite fizičkih lica je fiksna u toku perioda oročenja i obračunava se linearnom metodom obračuna. Ugovorena fiksna kamatna stopa ostaje nepromijenjena do isteka perioda oročenja iz ugovora.  Nominalna kamatna stopa predstavlja osnovnu kamatnu stopu u koju nisu uračunati troškovi naknada i provizija koje Banka zaračunava deponentu kod polaganja depozita.  Banka obračunatu kamatu isplaćuje prenosom na štedni račun - a vista kojom deponent može slobodno raspolagati :   * po isteku kalendarskog mjeseca, * po isteku mjesec dana od dana oročenja, * po isteku oročenja   ili u slučaju prijevremenog razročenja. | |
| ***Efektivna kamatna stopa i ukupan iznos koji korisnik usluge treba platiti,***  ***odnosno koji mu se treba isplatiti*** | Efektivna kamatna stopa (EKS) je povrat na depozit nakon što se svi troškovi i naknade vezani za depozit uključe u kalkulaciju kamatne stope.  Obračunava se konformnom metodom.  Efektivna kamatna stopa i ukupan iznos kamate koja će se deponentu isplatiti istekom perioda oročenja navedeni su na reprezentativnom primjeru na kojem su također prikazani i svi elementi korišteni u obračunu efektivne kamatne stope.  Ukoliko se u izračun efektivne kamatne stope uključuje samo nominalna kamatna stopa, eventualna razlika između efektivne i nominalne kamatne stope nastala je kao rezultat različitih metoda obračuna. | |
| ***Troškovi održavanja računa na kojem se evidentiraju transakcije i promjenjivost naknade*** | Nema troškova održavanja računa na kom su sredstva oročena.  Naknada se mijenja u skladu s poslovnom politikom Banke i primjenjivat će se i na već zaključeni ugovor bez obaveze zaključenja aneksa ugovora i/ili pribavljanja saglasnosti za promjenu od strane deponenta. U slučaju da Banka izmijeni visinu naknade obavezna je o tome obavijestiti deponenta u roku od 15 (petnaest) dana prije početka primjene izmijenjene naknade.  Visina naknade za vođenje računa određuje se prema utrošku materijala, trošku vanjskih usluga i kadrovskih resursa Banke neophodnih za izvršenje ugovora, odnosno prema godišnjoj stopi inflacije prema zvaničnim podacima koje objavljuje Agencija za statistiku BiH za proteklu godinu i to primjenom istog objavljenog procenta povećanja pri čemu se usklađivanje visine naknada vrši samo ako stopa inflacije za proteklu godinu pređe stopu 5%. Tarife naknada kao svojevrstan cjenovnik dodatnih uslužnih poslova su, obzirom na prethodno navedeno, promjenjiva kategorija i mijenjaju se s vremena na vrijeme. | |
| ***Pravo korisnika da na zahtjev dobije besplatnu kopiju nacrta ugovora*** | U pregovaračkoj fazi, korisnik ima pravo da dobije besplatnu kopiju nacrta ugovora, izuzev ako Banka ocijeni da ne želi zasnovati odnos sa istim u konkretnom pravnom poslu. | |
| ***Informacija o obavezi korištenja notarskih usluga*** | Korištenje notarskih usluga je moguće u slučaju kada se daju posebne punomoći drugim licima za raspolaganje sredstvima depozita. Troškovi ovise o tarifi organa koji vrši ovjeru ili izdaje dokument. | |
| ***Zaštita tajnosti***  ***ličnih podataka*** | Podatke o korisniku, Banka je dužna čuvati kao poslovnu tajnu, u skladu sa Zakonom o zaštiti ličnih podataka, izuzev kada je zakonskim i podzakonskim propisima dužna dati informacije nadležnim organima. | |
| ***Period važenja podataka*** | Svi podaci i uslovi navedeni u ovom Informacionom listu na reprezentativnom primjeru usluge važe 15 (petnaest) dana od datuma preuzimanja Informacionog lista. | |

**REPREZENTATIVNI PRIMJER:**

|  |  |  |  |  |  |  |
| --- | --- | --- | --- | --- | --- | --- |
| Iznos oročene štednje | Valuta | Period oročenja | Nominalna kamatna stopa na godišnjem nivou | Efektivna kamatna stopa na godišnjem nivou | Iznos kamate | Ukupan iznos isplate depozita istekom perioda oročenja |
| 50.000,00 | KM | 13 | 0,20% | 0,16% | 108,49 | 50.088,99 |

U izračun efektivne kamatne stope uključene su:

* nominalna kamatna stopa na depozit u iznosu 0,20%;
* naknada za vođenje štednog računa u iznosu od KM 1,50\*

\*Ukoliko je klijent štedni račun otvorio ranije i neovisno o ugovaranju oročenog depozita, naknada za vođenje štednog računa neće biti uključena u izračun efektivne kamatne stope oročenog depozita.